cyanic-selkie/wikianc huggingface dataset:
Lars Hertervig
Billedmaterialet
Hertervigs billedmateriale, som spenner seg fra rundt 1850 til hans død i 1902, åpenbarer et stort repertoar av maleriske teknikker der han ikke følger noen fast kronologi, men med en nesten mystisk mestring av farger varierer sin penselføring og sin teknikk både etter motivtype og sannsynlig etter stemning og humør. Billedmaterialet har blitt tolket til å ha alt fra romantiske malerier i galleriformat til modernismeorienterte bilder der realismen er sprengt og hvor man kan finne impresjonistiske og ekspresjonistiske stemninger, middelaldermystikk, kvekeres lysmystikk, collagekunst, symbolisme og surrealisme:
Belidae
Belidae er en artsfattig familie av biller som hører til gruppen snutebiller (Curculionoidea) og lever bare på den sørlige halvkulen. De fleste av de kjente artene lever i Australia. Belidene er gjerne ganske store, avlange og slanke snutebiller. De fleste artene er knyttet til bartrær i familiene Podocarpaceae og Phyllocladaceae, men billene kan også finnes på akasier og på ulike slags blomster. I mange inndelinger inkluderes også familien Oxycorynidae i Belidae. Belidae i snever forstand er kjent fra Australia, New Zealand, Argentina, Brasil og Chile.
Askheim
Okarn Askjum
Lars Frode Askheim (født Aas den 3. september 1963 i Ås kommune) tok morens slektsnavn da han giftet seg med Ingvild Berge Askheim i 1986 og de samtidig overtok gården Okarn Askheim. Han er bror til Ola Gaute Aas Askheim som også har tatt morens slektsnavn. Lars Frode studerte sterkstrøm ved NTH.
Jeffrey Wigand
Liv og virke
Det store gjennombruddet kom i 1997 i Washington, hvor hele 40 delstater var representert ved sin regjeringsadvokat. Etter intense forhandlinger kom det 20. juni 1997 til avtale mellom Mississippi og 49 andre delstater på den ene siden og på den andre siden Philip Morris, RJR, BAT Industries, Brown & Williamson og Loews' Lorillard. Avtalen er også blitt benevnt «the Global Settlement», skjønt avtalen kun gjaldt tobakksindustrien i USA.
100 Hekate
100 Hekate er en hovedbelteasteroide og et medlem av asteroidefamilien Hygiea. Den ble oppdaga den 11. juli 1868 av James Craig Watson fra Detroit Observatory i Ann Arbor. Den er oppkalt etter den greske gudinnen Hekate.
Allen Carr
Allen John Carr (1934–2006) var en engelsk forfatter og røykestopp-guru. Han er mest kjent for boka The Easy Way to Stop Smoking fra 1985 (utgitt på norsk i 2002 som Endelig ikke-røyker!).
Europeisk litteratur
Dannelse av drama og scenekunst
I høymiddelalderen hadde den latinske kulturen søkt tilflukt i klosterbibliotekene, men et nytt åndlig kraftsetrum oppsto. Framveksten av høyere læresteder som universitetene på begynnelsen av 1200-tallet: England (Oxford), Castilla (Salamanca), Frankrike (Paris) og Italia (Bologna), og senere også i Polen (Kraków) og Sverige (Uppsala). Universitetene var langt mer verdslig enn klostrene, men sto under oppsyn av pavedømmet og fellesspråket var latin. Kanskje viktigst var at de førte med seg en utveksling av studenter fra hele Europa. Eksempelvis studerte den engelske kronikøren Matthew Paris (ca. 1200 – 1259) i den franske hovedstaden Paris, derav navnet hans. Utvekslingen av lærde førte til en spredning av kunnskap og litterære strømninger. Behovet for skrifter og bøker måtte føre til en mer økonomisk produksjonsøkning, men det skjedde ikke før på midten av 1400-tallet da tyskeren Johann Gutenberg oppfant boktrykkerkunsten og ‘masseproduserte’ den første bibel.
Intel iAPX 432
Intels ingeniører var ikke i stand til å implementere arkitekturen på en effektiv måte med datidens transistor-teknologi. Kombinert med kompilatorer for PL/M og Ada som genererte lite optimal kode, førte dette til trege og kostbare datamaskiner. Intel's planer om å erstatte x86-arkitekturen med iAPX 432 ble til slutt forkastet.
Tartessisk
Det er generell enighet om at området under taressisk innflytelse er mellom Huelva og dalen Guadalquivir. Jesús Rodríguez Ramos (2005) mener disse inskripsjonene samsvarer med mer perifere kulturer og ikke til Tartessos ettersom de er hovedsakelig lokalisert utenfor dette området. Imidlertid mener Koch (2010) tartessisk er et egnet navn for språket ettersom forbindelsen med det historisk og arkeologiske kjente kongedømmet Tartessos synes i økende grad sikkert, særlig ettersom mange stelene som er brukt på tartessiske gravsteder.
Politisk historie
"«De politiske institusjonene er ikke primære som faktorer, men de er sentrale, de er nyttige som middel til å forstå. Den politiske prosess er som en skrift på veggen, en leselig skrift. Det som står, forteller hvem og hva som skrev.»"
Henri Giffard
Etter avsluttede ingeniørstudier i Bourbon ble hans interesse for luftfarkoster vakt.
Da han hadde lykkes i å konstruere en dampmaskin som kun veide 150 kg og gav 3 hk så han en mulighet i å kombinere Pierre Julliots fjærdrevne luftskipsmodel med sin dampmaskin.
Lombok
Lombok er ei øy i provinsen Nusa Tenggara Barat i Indonesia. Den har rundt 3 millioner innbyggere. Lombokstredet adskiller øya fra Bali mot vest, og Alas-stredet skiller den fra Sumbawa mot øst. Øya er relativt sirkulær, med en «hale» mot sydvest, og et totalt areal på 4 725 km². Øyas administrative senter og største by er Mataram.
Gal av lengsel
«Gal av lengsel» er en sang skrevet i 1999 av Arne Schau-Knudsen til en reklamekampanje for Telenor. Den ble svært populær og ble spilt inn av flere grupper.
102 Miriam
102 Miriam er en hovedbelteasteroide. Den ble oppdaga den 22. august 1868 av Christian Heinrich Friedrich Peters fra Litchfield Observatory i Clinton. Den er oppkalt etter Mirjam fra Bibelen.
Jernbanelinjen Hamburg–Hannover
Planlagt nystrekning
I oktober 1962 foreslo gruppen «Gruppe für allgemeine Studien» at det burde bli bygget en Høyhastighetslinje mellom Hamburg og Hannover. Den nye strekningen skulle være 27 kilometer kortere og la tog kjøre med en hastighet på 200 km/h, og dermed redusere reisetiden med en time.
Jorda rundt
Blant de gjester som deltok kan en blant annet nevne Totto Osvold, Rune Bratseth, Kine Hellebust, Trond Giske, Kjell Bækkelund og Eli Rygg.
Opphav
Programmet er basert på det svenske På spåret som har gått på SVT siden 1987. Den svenske utgaven ble meget populær og hadde enkelte år over 3 millioner seere i snitt. Seertallet for 2006 var på 2,1 millioner.
Den aserbajdsjanske sosialistiske sovjetrepublikk
Republikken ble opprettet den 28. april 1920. Fra 12. mars 1922 til 5. desember 1936 var den en del av Den transkaukasiske SFSR sammen med Den armenske SSR og Den georgiske SSR. I desember 1922 ble Den transkaukasiske SFSR en del av den nyetablerte Sovjetunionen. Konstitusjonen til Den aserbajdsjanske sosialistiske sovjetrepublikk ble vedtatt av den 9. ekstraordinære all-aserbajdsjanske kongress av sovjeter den 14. mars 1937. Den 19. november 1990 skiftet republikken navn til Republikken Aserbajdsjan og var en del av Sovjetunionen frem til sin uavhengighet i 1991.
Hindustani
Hindustani (/ /;हिन्दुस्तानी, ہندوستانی), også kjent som hindi-urdu, er en benevnelse brukt av språkvitere for å beskrive en rekke nærliggende språk i den nordlige, sentrale og nordvestre delen av det indiske subkontinentet. To skriftlige standardiseringer inngår i dette språkområdet, nemlig urdu og hindi, men også en rekke dialekter uten skriftlige tradisjoner. De to standardiseringene har en nær identisk grammatikk, og har også det grunnleggende ordforrådet til felles. Før delingen av Britisk India i 1947 ble ordene hindustani og urdu brukt om hverandre.
The Hunter (album)
Sporliste
Side 1:
Eurovision Song Contest 1998
Sendingen
Pausenummeret var et musikalsk potpurri som skulle vise Storbritannia som en moderne og multietnisk nasjon. Blant deltakerne var Lesley Garrett og fiolinisten Vanessa-Mae.
De danske kongekrigene
Bakgrunn
I 1127 døde Knud Lavards rival, kong Henrik Gotskalksson. Lothar, konge av Tyskland siden 1125, innsatte Knud Lavard som Henrik Gotskalkssons etterfølger, med kongetittel over abodritterne, og også som hertug over Slesvig, medregnet Sønderjylland. Knud Lavard utvidet riket sitt langs den vestslaviske østersjøkysten, og førte en suksessfull alliansepolitikk med tyskerne, venderne og polakkene. Med en slik fremgang ble Knud Lavard en rival for Kong Nils' sønn Magnus Nilsson, som forgjeves forsøkte å etterligne sin fetters bragder.
Eurovision Song Contest 1998
Skepsis mot telefonavstemning
Et annet ankepunkt mot telefonavstemning var muligheten for at seerne i Europa ville stemme på de samme landene – slik at mange lande ville ende opp med få eller ingen poeng. Frykten skulle vise seg å være ugrunnet, for avstemningen ble en av de mest spennende på mange år.
De danske kongekrigene
Den første krigen
Erik Emune nektet å la seg hylle som konge før han hadde tatt et oppgjør med Kong Nils og hans sønn Magnus. Derfor dro Erik Emune med en hær til Jylland senere i året 1131. Der slo han leir på Jællinge Hede, i nærheten av Ribe, etter å ha blitt feilinformert av bispen i Ribe om at et forlik ennå var mulig å oppnå. Slaget på Jællinge hede, hvor kong Nils' hær overfalt og fordrev Eriks opprørshær, utløste krigen. Like etterpå utropte landstingene i Sjælland og Skåne Erik Emune til konge.
Eurovision Song Contest 1998
12 poeng
Hvert land ga 12 poeng til sin favoritt. Under er en oversikt over alle 12-poengere som ble avgitt under avstemningen.
De danske kongekrigene
Den andre krigen
Oluf rykket inn i Skåne, trolig i året 1139 eller 1140, der han holdt et tingsmøte på Sct. Libers høj med skåningene, som utropte Oluf til sin konge, tross motstand fra den nye erkebiskopen, erkebiskop Eskil av Lund. Det kom til kamp i byen Lund mellom Olufs folk og erkebiskopens følge. Kampen sluttet med et forlik, der erkebispen måtte sverge troskap og gi gisler mot å få slippe fri. Men erkebiskopen brøt løftene han hadde gitt, og dro straks over til danskekongen Erik Lam. Slaget ved Landora var et midlertidig tilbakeslag for Erik Lam og erkebiskop Eskil av Lund. Til slutt klarte de likevel å tvinge Oluf på retrett. Han trakk seg på nytt tilbake til Sverige, før han atter vendte tilbake for å ta opp kampene.
Stavanger Turnforening
Historie
Foreningen ble stiftet i 17. mai 1861 på et møte i Borgerskolelokalet. De som var tilstede og stiftet foreningen var telegrafbestyrer W. Jacobsen, byfogd Christensen, doktor E. Lange, garver T. Tollaksen, arkitekt von der Lippe og overrettssakfører Johansen.
Ainaži
Ainaži er en havneby i Latvia, nær grensen til Estland. Den er bygget på en tidligere livsk fiskerlandsby. Før 1917 var den også kjent under det tyske navnet Haynasch. Byen hadde 835 innbyggere i 2016.
Arbeidernes ungdomsfylking
Politiske kampsaker
Internt i organisasjonen er AUFs sentralstyre inndelt i de fire politiske områdene 1. skole og arbeid, 2. feminisme, antirasisme og inkludering, 3. miljø og klima samt 4. internasjonale spørsmål. Disse fire politiske områdene er AUFs overordnede politiske satsningsområder og har hver sin politiske ansvarlige i fylkeslagenes styrer.
AUF arbeider etter en overordnet vedtatt visjon som sier følgende: “AUFs visjon er at enkeltmennesker sammen skaper et fritt og rettferdig samfunn, hvor klodens tåleevne settes foran kapitalistisk vekst, fellesskap foran forskjeller og menneskelige verdier foran materiell velstand”.
Massakren på Utøya 22. juli 2011
I dagene etter 22. juli 2011, ble det gjennomført omfattende minnemarkeringer over hele landet. Arbeiderpartiets historiske forhold til røde roser gjorde at disse raskt ble et symbol i markeringene til minne om ofrene for terrorangrepet, og i et titalls kommuner over hele landet ble det arrangert fakkeltog og rosetog. Også internasjonalt mottok terrorangrepet stor oppmerksomhet, og en lang rekke av verdens statsledere overbrakte sine kondolanser til kongen, den norske regjeringen, Arbeiderpartiet og AUF. Blant de som overbrakte sine kondolanser var Barack Obama, pave Benedikt XVI og FNs sikkerhetsråd.
AUF opplevde etter 22. juli omfattende medlemsvekst, og aktiviteten i ungdomsorganisasjonen var i gang få dager etter terrorangrepet. AUF ble også vinner av skolevalget i 2011 og hadde til tross organisasjonens store skader en betydelig valgkampvirksomhet ved kommune- og fylkestingsvalget i 2011.
Generalsekretær
• Trine Lie Larsen 2004–2006
• Inge Stålesen 1967–1969
• Reiulf Steen 1958–1961
• Ivar Mathisen 1949–1952
• Guttorm Hansen 1946–1947
Odontosia
Odontosia er en slekt av sommerfugler som tilhører familien tannspinnere (Notodontidae). De er middelsstore, gråaktige spinnere med tynt skjellkledte, delvis gjennomsiktige vinger. Larvene er nakne og grønne. De voksne sommerfuglene flyr tidlig om våren.
Arbeidernes ungdomsfylking
Kjente personer med bakgrunn i AUF
Se også: Kategori:Tillitsvalgte i AUF
Vestnorsk Brunnboring
Firmaet har 25 ansatte, og utfører brønnboring i hele Hordaland og store deler av nabofylkene. I tillegg til brønnboring har selskapet mange oppdrag på energibrønner for enkeltboliger og større prosjekt, samt gjennomboringer for kloakk og vannledninger, samt fundamentering med peling osv.
Museo de la Ciudad de México
Museo de la Ciudad de México (MCM) er Mexico bys bymuseum. Det ligger i Avenida Pino Suárez 30, i bygninga som tidligere ble kalt Palacio de los Condes de Santiago de Calimaya, to kvartaler fra Zócalo. Museet holder til i et palass i koloniell stil fra 1536. Det har 26 rom som viser byens historie og utvikling fra aztekernes tid fram til i dag, samt fire saler for midlertidige utstillinger, et bibliotek og studioet til maleren Joaquín Clausell, som bodde i bygninga på slutten av 1800-tallet og begynnelsen av 1900-tallet.
John Comyn, jarl av Buchan
John av Buchan
Det samme året havnet Skottland i et utstrakt opprør ledet av William Wallace i sør og Andrew Murray (Muray) i nord. Murrays opprør var av betydelig bekymring for John av Buchan ettersom det var i utkanten av hans egne eiendommer. Det var med det formål å bringe unge Andrew Murray under kontroll eller drept som gjorde at kong Edvard sendte John av Buchan tilbake til Skottland i juli.
Sørblåvannymfe
Utbredelse
Sørblåvannymfe er utbredt i Europa og Nord-Afrika, østover til Sentral-Asia. Finnes i Danmark, og det sørøstlige Sverige og Finland. I sørøstlige Norge langs kysten, vest til Rogaland.
John Comyn, jarl av Buchan
Krigen med familien Comyn
Men så sent som i september, kort tid før slaget ved Stirling Bridge, var Buchan fortsatt sett på som lojal til det engelske styret. I virkeligheten mener en del skotske historikere at Wallace og Murray ikke kunne ha rekruttert nok soldater i nordlige Skottland uten det stilltiende samtykket til Buchan og hans assosierte.
Mord og blodfeide
Det finnes ingen overlevende kilder som gir klarsyn til hennes grunner som var totalt motstridende til hennes ektemanns ønsker, men det kan ha vært personlige foruten politisk familiemotsetninger. John av Buchan gjorde ingen anstrengelser så vidt historikerne kjenner til å for å redde Isabella MacDuff fra den skjebne som hennes beslutning og handling ved Scone påførte henne da hun senere ble arrestert. Som kong Edvards tilhenger ville Buchans ord hadde veid tungt i å få henne løslatt, men tilsynelatende gjorde han ingenting.
Knut Lindboe Spenning
Spenning meldte seg som ulønnet premierløytnant til krigstjeneste under den tyske invasjonen av Norge i 1940 og endte i krigsfangenskap i Oslo. Etter en periode tilbake i Fana ble han i 1942 sammen med en rekke lærere arrestert og sendt på den såkalte Kirkenesferda.
Gabriel Milito
Trenerkarriere
12. mai 2016 ble han ansatt som trener for Club Atlético Independiente.
Ole Aass
Ole Aass (født 3. desember 1884 på Midt-Sukkestad i Østre Toten, død 18. desember 1945 samme sted) var ordfører i Østre Toten fra 1929 til 1931. Aass representerte Bondepartiet.
Steinar Bjølbakk
Han er var medlem av Vålerengen Idrettsforening, og spilte for Vålerenga Ishockey i sine aktive år. Han var da 185 cm høy og veide 82 kg.
Britannia Superior
Epigrafisk materiale har vist at provinsen omfattet det som i dag er det sørlige England, Wales og East Anglia. I begynnelsen av det 4. århundre ble den delt i Britannia Prima og Maxima Caesarensis.
Ifinger
Følgende bransjeløsninger tilbys i iFinger:
Thaleropis ionia
Utbredelse
Arten er bare kjent fra Kaukasus, der den forekommer i Tyrkia, Iran, Armenia og Aserbajdsjan.
Kokegrop
Kokegroper er som fenomen kjent og utbredt i større deler av Nord- og Sentraleuropa. I Norge kan de fleste kokegropene dateres til romertid eller folkevandringstid, det vil si fra 0–600 e.Kr. Enkelte er også datert til førromersk jernalder (500 f.Kr.–0) og yngre bronsealder (ca. 1000 f.Kr.–0) I sjeldne tilfeller forekommer også dateringer fra steinalder og fra vikingtid. I Sør-Skandinavia og på kontinentet ligger tyngdepunktet for dateringene noe tidligere.
Kokegroper varierer i form og størrelse. Dette er muligens et resultat av ulik bruk. De kan være runde, ovale eller rektangulære. I størrelse varierer de fra ca. 1m i diameter til ca. 3m. Hovedpoenget med å legge stein i et bål i ei grop, er å magasinere varme. Når steinene er gjennomvarme, kan man legge på mat innpakket i blader, og lukke gropa med torv. Kokegroper kjennetegnes derfor av tydelige lag med kull samt mengder med skjørbrente stein, også kalt kokstein. Denne matlagingsteknikken er kjent i mange kulturer over hele verden. Kokegropene kan ligge i større samlinger, enkeltvis, eller i mindre grupper.
Dictionary of National Biography
Dictionary of National Biography er et engelskspråklig biografisk leksikon som omtaler personer med betydning for britisk historie. Det kom først ut fra 1884-1900.
DTH
Se båndbredde.
Tartessos
Tartesserne var rike på metall. På 300-tallet f.Kr. beskriver den greske historikeren Eforos stedet som «et meget blomstrende marked kalt Tartessos med mye tinn fraktet av elven, foruten også gull og kopper fra keltiske landområder». «Keltisk» her menes sannsynligvis sørenden av Storbritannia. Handel med tinn var meget lukrativt i bronsealderen ettersom det var en essensiell komponent for å framstille bronse, og var dessuten sjeldent. Herodot viser til en «konge» av Tartessos ved navn Arganthonios, antagelig grunnet hans rikdom på sølv. Navnet, eller tittelen, synes å være basert på det indoeuropeiske ordet for sølv og penger *arģ-, funnet i keltiberisk arkanta.
«Tarsis»
Siden klassisitene tidlig på 1900-tallet har bibelske arkeologer ofte identifisert stedsnavnet Tarsis i Den hebraiske Bibelen (Det gamle testamente) med Tartessos, skjønt andre har knyttet Tarsis til Tarsus i Anatolia eller andre steder så langt unna som India. Tarsis er som Tartessos assosiert med omfattende mineralrikdommer.
Innset kraftverk
På et møte mellom representanter for NVE og kraftverkene i nordre Nordland og Troms i juli 1953 ble det bestemt at det skulle bygges et større kraftanlegg som skulle dekke strømforsyningen i hele området, i stedet for å basere seg på mindre kraftverk, slik situasjonen hadde vært til da. Byggingen av Innset kraftverk og kraftledningene til Balsfjord, Narvik, Kanstadbotn og Sverige begynte i 1955. Innset kraftverk ble satt i drift i januar 1960.
1. serierunde i Premier League 2008/09
1. serierunde i Premier League 2008/09 begynte lørdag 16. august med åpningskampen mellom Arsenal og West Bromwich 13:45. 16:00 ble det spilt fem kamper og dagen ble avslutta med Sunderland mot Liverpool. Søndag 17. august ble det spilt det tre kamper; Chelsea – Portsmouth 14:30, Aston Villa – Manchester City 16:00 og runden ble avslutta med Manchester United – Newcastle 17:00.
Munthes gate (Oslo)
Før 1879 het denne gaten Bernt Ankers gate. Gaten fikk sitt nåværende navn i 1879 og er oppkalt etter maleren Gerhard Munthe (1795-1876). Gaten var i sin tid tenkt forlenget til Briskebyveien ved Munthes plass i sørøst, men ble ikke opparbeidet sørøstover fra Eckersbergs gate.
Muntlig litteratur
Metoder for erindring
Oldtidens episke fortellinger, slik som det mesopotamiske verket om Gilgamesh, og den greske Odysseen, synes å ha vært skapt, endret og til dels omformet gjennom mange hundre år før de ble skrevet ned og dermed ble konservert i en endelig form. (Det er få forskere som i dag mener at det er en enkeltperson som allene har stått bak Odysseen. Diktverkene ble derimot redigert og satt sammen i den gryende antikken av en «Homer», etter at kvadene hadde versert muntlig i vel 400 år.) I 1928 publiserte den amerikanske forskeren Milman Parry avhandlingen om stående epitet i den homeriske diktningen. Parry påviste hvordan versene var bygget opp rundt faste formler og hvor hver helt hadde samme epitet. En stor del av teksten består av formler og tilbakevendende rader eller grupper av rader som hjelper den muntlige fortelleren å erindre et langt episk dikt. I Iliaden har fortelleren 15 693 verselinjer å holde orden på. Hukommelsen får hjelp av en rekke faste formler og gjentagelser, som «den rosenfingrede Eos» eller den «Høgmælte helt Agamemnon». Parrys arbeid ble senere videreført av Albert Bates Lord.
Britannia Inferior
Reorganiseringen
I 296 gjennomførte keiser Diokletian en betydelig reorganisering av riket. Romersk Britannia ble delt inn i fire provinser: Britannia Prima og Maxima Caesariensis fra Britannia Superior og Britannia Secunda (hovedstad i Eboracum) og Flavia Caesariensis (hovedstad i Lindum Colonia) fra Britannia Inferior.
North American X-15
X-15 programmet 1959-1968
12 flygere gjennomførte totalt 199 flygninger med X-15 mellom 1959 og 1968.
Rekorder
X-15 satte en rekke farts- og høyderekorder de årene det var aktivt. Fartsrekorden på 7274 km/t ble slått av romfergen Columbia i 1981, men høyderekorden satt av X-15-3 17. juli 1962 på 95.936 m er offisiell og står fremdeles. En uoffisiell høyderekord på 107.960 m ble satt 22. august 1963
Dow Jones Industrial Average
Historie
DJIA ble først publisert i Customer's Afternoon Letter. Den ble publisert den 26. mai 1896, og representerte gjennomsnittet av tolv aksjer fra viktige amerikanske industriselskaper. Av disse tolv er bare General Electric i dag med i indeksen.
1980-tallet og spesielt 1990-tallet viste en sterk økning i indeksen, skjønt det var stadig kraftige korreksjoner underveis.
Selskaper i DJIA
Oppdatert 18. april 2015.
Trav
Eksterne lenker
Pferdegangart
Anastasio Alberto Ballestrero
Ballestrero tilhørte De uskodde karmelittene. Han ble kreert til kardinal i 1979 av pave Johannes Paul II, med Santa Maria sopra Minerva som tittelkirke.
General Anaya metrostasjon
Stasjonens logo skal forestille en offiser som står ved siden av en kanon. Stasjonen er oppkalt etter general Pedro María Anaya som ledet de meksikanske styrkene ved Churubusco under den meksikansk-amerikanske krigen. Slaget foregikk ved et kloster ikke langt fra der stasjonen ligger. Klosteret er nå gjort om til museet Museo Nacional de las Intervenciones.
Storeggaraset
Datering
Karbondatering av mose som ble fanget i sedimenter etter tsunamien i Lyngen i Troms tidfester det største skredet til mellom 6163 og 6108 år f.kr. Disse dateringene er trolig mer presise enn tidligere dateringer.
Skredutløsning
Gasshydrater er en form for is. Det er utredet som en mulig årsak til skredet. Gasshydrater er gass (som metan, propan og etan) som går over til fast form ved en kombinasjon av lav temperatur og høyt trykk. De kan finnes både på havbunnen og i jordmassene. De kan finnes fra tykke lag til enkle krystaller. De kan være et problem om de smelter eller om de vokser. Gassvolumet kan øke 170 ganger når det smelter. Det er på seismikk påvist at det kan være hydrater i jordlag som skulle være mer ustabile. Det mangler likevel bekreftelse på at det virkelig er hydrater i disse lagene. Det er ikke noe som tilsier temperaturendringer av betydning for 8 000 år siden. Det er ikke tilgjengelig noe mål for temperaturen ved havbunnen. Dersom temperaturendringer har forårsaket skredene har situasjonen vært svært labil forut for rasene. I så fall kan situasjonen også i dag kunne være labil for nye temperaturendringer.
SKA St. Petersburg
Sesongresultater
Dette er en liste over SKA St. Petersburgs resultater de siste fire sesongene.
Storeggaraset
Geotekniske egenskaper til de gjenværende massene
Det er utført vurderinger av stabiliteten langs flere profiler som krysser brattkanten i Storeggaraset. Profilene er lagt der skråningene er steilest. Høyoppløselig seismikk har ikke påvist bløte sedimenter avsatt etter raset i den bratte delen av bakkanten. Dette henger trolig sammen med den kraftige strømmen som eroderer og fjerner fine partikler eller at strømhastigheten kan være for store til at sedimentasjon kan finne sted.
SKA St. Petersburg
NHL alumni
•  Robert Esche (1999-2004; 2005-2007)
•  Denis Grebesjkov (2003–2004; 2006-2010)
•  Vitalij Visjnevskij (2000-2004; 2005-2008)
Trenere
• Gennadij Dimitrijev (1946–1947)
•  Georgij Lassin (1952–1953)
•  Jevgenij Babitsj (1962–1963)
•  Rafael Isjmatov (1999–2002)
Polarlusegress
Polarlusegress (Huperzia selago ssp. arctica)  er en underart av arten lusegress i lusegresslekten (Huperzia) som er en av elsktene innenfor kråkefotfamilien (Lycopadiaceae). Enkelte anser lusegress som en egen familie (Huperziaceae), men dette er ikke vanlig i nordisk botanikk.
Skålgroper
Funksjon
Når skålgroper opptrer på fast fjell, slik som svaberg, og helst i samme miljø som helleristninger, kalles de skålgropfelt. Store, naturlige steinblokker med skålgroper innhugd i overflaten kalles skålgropsteiner.
Fylkesvei 4374
Fylkesvei 4374 går mellom Krossmyra og Opstadvegen i Hå. Veiens lengde er 3,3 km.
Armert krysser
De norske armerte kryssere
Den norske marineflåten, som siden 1877 hadde basert sin forsvarsdoktrine på et passivt kystforsvar med kanonbåter delt i tre ulike klasser, hadde etter hvert et stort behov for havgående fartøyer. De større, havgående fartøyene manglet helt i det norske sjøforsvaret gjennom store deler av 1800-tallet. Interessen for mindre kystnære farkoster med panserdekk hadde derfor vært stor i de norske offiserkretser. De siste kanonbåter som var levert fra Horten i 1890-årene hadde panserdekk og var dermed teknisk sett armerte kryssere, tross et meget lite deplasement på bare ca. 1500 tonn ved full last. «Viking», levert i 1891, og «Frithjof», levert i 1895, var nesten like i størrelse, utseende og pansring. I Norge ble disse skipene klassifisert som 1. klasse kanonbåt.
De franske armerte kryssere
Den franske marinen hadde fram til 1882 stort sett kryssere med masterigg, uten pansring. I 1870-årene hadde en gruppe marineteoretikere dannet en skole kalt «le jeune école», hvor de formet en teori om at mindre og raske kryssere kunne gjennomføre nålestikkangrep mot krigsskip og utfordre britenes verdensherredømme ved å lamslå handelsnettverket i krigstid. I året 1882 startet byggingen av den første franske armerte krysseren, «Sfax» på 4500 tonn med panserdekk. Franskmennene satset deretter meget på de havgående kryssere, for angrep på handelsskip på åpen sjø, og på torpedobåter med selvdrevne torpedoer som kunne senke selv de sterkeste krigsskipene, disse båtene ble kalt «torpilleurs».
Dampturbinens entré
Utviklingen av HMS «Bristol» som den første lette krysseren var levert til den britiske marineflåten i 1910, hadde røtter blant de mindre «scout cruisers» som skulle fungerte som kommandoskip for flotiljer av torpedojagere i 1904-1908, de fire siste levert i 1909 til 1911 hadde fått dampturbiner istedenfor trippel-ekspansjonsmaskineri. Den amerikanske marinen hadde også besluttet å ha flere såkalte scout cruisers, med Chester-klassen på tre skip levert i 1908. USS «Birmingham» som kom i operativ tjeneste den 29. mai 1908 var den første krysseren med dampturbin i USA.
Den armerte krysseren med eldre fremdriftsmaskineri og eldre pansring med større tykkelse hadde derfor blitt avløst av den lette krysseren med dampturbinen og bedre pansring basert på større styrke tross mindre tykkelse.
Vaniljestang
Vaniljestang er frukten hos noen av vaniljeplantene som er i orkidéfamilien. Den utsondrer en lukt av vanilje og brukes som smakstilsetning i retter der vanilje er en del av smaksspekteret. Den vanligste bruken er til sjokolade og iskrem.
Keramikk
Keramikk er produkter fremstilt ved å brenne uorganiske, ikke-metalliske materialer som tørket leire over åpen ild, i en grop eller i en ovn. Naturlig leire kan tilsettes andre mineraler fra jorden eller kjemisk behandlet pulver, se keramiske materialer. Keramikken er krystallinsk og har komponenter som er forbindelser mellom metalliske og ikke-metalliske elementer som aluminium og oksygen, silisium og nitrogen, og silisium og karbon.
Generelt
Det har så langt ikke vært mulig å fastlå et definitivt tidspunkt for når mennesker begynte å forme og brenne leire. Men de tidligste daterte funn er fra øvre paleolitikum i Sentral- og Vest-Europa. Fra Dolní Vĕstonice i Tsjekkia er det funnet Venus-figurer både i brent og ubrent leire som dateres til ca. 30 000 f.Kr. Noe av leiren var blandet med knust mammutbein.
Oftest settes utvikling og økt keramikkproduksjon i forbindelse med neolitikum, og da særlig med overgangen fra jakt og fangst til bofasthet og jordbruk. Det oppstod da et økt behov for oppbevaring av tørrvarer, som for eksempel korn. Viktig å merke seg er at det er umulig å gi et klart svar på hvor og når og hvem. Fremveksten og utviklingen av keramikk skjedde over flere tusen år, på mange ulike måter, og til forskjellige tider i forskjellige områder.
Keramikk laget med leire
Denne typen keramikk, altså det som på engelsk kalles pottery, er keramikk laget med leire, og inkluderer typer som: fajanse, leirtøy, majolika, porselen, raku, steintøy, tegl, terrakotta og figurer/skulpturer, samt for eksempel blomsterpotter, vaser og krittpiper.
Parlez-moi d’amour
Norsk versjon
Poul Henningsen har skrevet en dansk tekst, som den norske bygger på. Den norske tittelen er «Si de ord du vet».
Bernard Germain de Lacépède
Liv og virke
Hans grunnleggende utdannelse var nøye ivaretatt av hans far. Han fikk ved naturforskeren Georges-Louis Leclerc de Buffon ansettelse i Jardin du Roi (den botaniske have) og ble utsett til å fortsette på Buffonms verk Histoire naturelle. Lacépède var tilhenger av den franske revolusjon og var medlem av de konstituerende (1789–1791) og lovstiftende (1791–1792) forsamlinger og de femhundres råd (1795–1799), og ble til slutt senatens president.
Hans fremste verker er Histoire naturelle des quadrupèdes ovipares et des serpents (1788–1789), Histoire naturelle des reptiles (1789), Histoire naturelle des poissons (1798–1803) og Histoire naturelle des cétacés (1804), som utgjør en fortsetning av Buffons store naturhistorie.
De ubebodde Lacepede Islands i Det indiske hav 30 kilometer utenfor Dampier Peninsula i Western Australia ble oppdaget av den franske oppdagelsesreisende Nicolas Baudin i 1801 og fikk navn til Lacépèdes ære. Fiskene (Lophotus lacepede) Giorna, 1809 og kutling Odontamblyopus lacepedii (Temminck & Schlegel, 1845) har sine vitenskapelige navn etter Lacépède.
Englands historie
Romersk Britannia
Det finnes få historiske kilder for det romerske England – for eksempel finnes bare én setning som beskriver årsakene til at Hadrians mur ble bygget. Claudius’ invasjon er vel beskrevet, og Tacitus skriver i sin historie om Boudiccas (eller Boadiceas) opprør i år 61. Fra det annet århundre har imidlertid romerske historikere bare med små fliker av informasjon fra denne fjerntliggende provinsen. Romernes tilstedeværelse tiltok og avtok i styrke gjennom årene, men fra 400-tallet var deres innflytelse så svekket at Britannia ikke lenger kunne regnes som romersk provins og andre folkeslag tok over.
England under danene og normannere
Det kom nye norrøne angrep på England mot slutten av 900-tallet. Æthelred II, med tilnavnet «den rådville», hadde en lang regjeringstid, men tapte til sist kongedømmet til Svein Tjugeskjegg av Danmark, skjønt han fikk det kortvarig tilbake ved dennes død. Da Æthelreds sønn, Edmund II, døde kort tid etter lå vegen åpen for at Sveins sønn, Knut, ble konge av England. Under hans styre ble kongedømmet sentrum for en regjering og et nordsjørike som også omfattet Danmark og løselig Norge.
Det normanniske England
I løpet av forvirringen, kaoset og de urolige tilstandene som styret til Stefan medførte, svingte maktbalansen mellom de føydale herrene da borgerkrig og lovløshet brøt ut. I et forsøk på å stoppe herjinger over grensene fra Skottland og Wales, delte Stefan ut store landområder. Hans konflikter med keiserinne Maud førte til en opprivende borgerkrig i tiden 1139–1153, som er benevnt «det engelske kaos under Stefan». Konfliktene med Maud ble hans undergang. Hun avventet situasjonen i Frankrike, før hun høsten 1139 invaderte England. Borgerkrigen gikk ikke i Stefans favør.
England under huset Plantagenet
Da Henrik II begynte å eldes, ble han angrepet av sin sønn Rikard, som i fellesskap med Filip II August av Frankrike beseiret ham i 1189. Henrik II ble tvunget til en ydmykende fredsavtale, og døde selv to dager etter. Rikard etterfulgte ham, og fikk tilnavnet «Rikard Løvehjerte». Tilnavnet fikk han for sine mange kriger hvor han hevdet seg med stor kløkt og dyktighet, hovedsakelig mot Frankrike, hvor han forsvarte sine besittelser mot den franske konge Filip II August, men også gjennom hans deltagelse i det tredje korstog, hvor han nesten inntok Jerusalem. Rikard Løvehjerte har også blitt karakterisert som «den fraværende konge». I løpet av sitt ti år lange styre oppholdt han seg kun rundt seks måneder i England. Hans lange fangenskap i Tyskland gav den engelske økonomi store anstrengelser, og det samme gjorde hans mange kriger. Hans lange fravær betydde dog at den engelske statsadministrasjonen ble bygget opp til å klare seg uten kongens nærvær, noe som var blant de første forutsetningene for det kommende engelske parlament.
Magna Carta
Edvards fall kom i 1326 da hans franske dronning Isabella reiste til Frankrike, og etterhvert samlet en hær på kontinentet sammen med sin elsker Roger Mortimer, 1. jarl av March. Til tross for at invasjonshæren var liten og spinkel fikk de rask engelsk støtte for sin sak. Kongen tok flukten med sin nye yndling, Hugh Despenser. Sistnevnte ble tatt til fange og offentlig henrettet, og til sist ble også kongen tatt til fange og satt i internering i Gloucestershire hvor han ble myrdet på bestialsk vis en gang i løpet av høsten 1327, antagelig av agenter av Isabella og Mortimer. Sistnevnte styrte England på vegne av barnekongen Edvard III av England inntil denne ble myndig og tok makten på egen hånd, isolerte sin mor og henrettet Mortimer.
Svartedauden
Det er påfallende i hvilken grad de engelske myndighetene håndterte krisen uten at landet havnet i kaos, religiøs galskap og totalt sammenbrudd, slik som i Frankrike. Den største effekten var antagelig i spørsmålet om krig, da ingen større hærtokt i Frankrike ble utført før i 1355. Allerede før svartedauden var det tegn på at det føydale England hadde en befolkningsvekst som landet hadde problemer med fø på, med hungersnød som resultat (se blant annet Den store hungersnøden 1315–1317). Etter svartedauden ble de livegnes stilling faktisk forbedret, da det var større rift om deres tjenester. Etter relativ kort tid vokste befolkningen og dekket befolkningstapet. Mens andre land, som Norge, fikk en varig knekk av pesten, synes det som om pesten på mange vis revitaliserte det engelske samfunnet.
Henrik VIII
I 1512 gikk den unge kongen til krig mot Frankrike. Selv om England var en alliert med Spania, en av Frankrikes hovedfiender, kom krigen kom hovedsakelig grunnet Henriks ønske om personlig ære, til tross for det faktum at hans søster Maria Tudor var gift med Ludvig XII av Frankrike. Krigen førte til lite; den engelske hæren led tungt av sykdom og ufyselig vær. En trefning, som Henrik beskrev som en større seier, var egentlig bare en kort trefning hvor franskmennene slo retrett nesten umiddelbart da de to styrkene møttes. Hendelsen fikk navnet Battle of the Spurs («Sporeslaget»), ettersom sporene var det eneste «våpen» som ble brukt.
Kongen giftet seg på nytt for fjerde gang i 1540 til tyske Anna av Kleve for å inngå en politisk allianse med hennes protestantiske bror, hertugen av De forente hertugdømmene Jülich-Kleve-Berg. Henrik håpet også på enda en sønn som reserve i tilfelle noe skulle skje med Edvard. Dronningen var en skuffelse, og han oppfattet henne som kjedelig og ikke attraktiv, og han klarte ikke å fullbyrde ekteskapet. Raskt fikk han skilt seg fra henne, og hun ble i England og overlevde ham. Henrik giftet seg igjen med den 19 år gamle Katarina Howard som kom fra den mektige Howard-familien. Da det ble gjort klart for ham at hun verken var jomfru ved bryllupet og heller ikke trofast etter fikk han henne henrettet og ekteskapet erklært ugyldig. Hans siste ekteskap var til Katarina Parr som fungerte mer som en sykepleier for ham enn noe annet, ettersom hans helse hadde forfalt drastisk siden ulykken i ridderturneringen i 1536.
Henriks paranoide vrangforestillinger ble verre i hans siste år. Det totale antallet henrettelser som ble utført under hans 38-årige styre kom opp i flere tusener. Han døde i januar 1547 i en alder av 55 år og ble etterfulgt av sin sønn.
Englands kolonier
De engelske koloniene hadde ikke en selvstendig utenrikspolitikk, men på alle andre områder var de overlatt til å håndtere sine egne anliggender. Dette var svært forskjellig fra den autoritære kontrollen som Frankrike og Spania håndhevet for sine kolonier. Det var gradvise inngrep i rettighetene til koloniene på begynnelsen av 1760-årene som førte til den amerikanske uavhengighetskrigen, noe som ikke var mulig i de franske og spanske koloniene.
Politiske strider
Konstitusjonelt forble Skottland en selvstendig stat selv om landet ble styrt fra London, men det har i hele unionstiden hatt en egen forvaltning, inkludert eget juridisk og rettslig system som bygger på andre prinsipper enn de engelske. Etter en folkeavstemning ble det egne skotske parlamentet gjenopprettet i 1999.
Smiehagen tunnel
Smiehagen tunnel er en motorveitunnel på europavei 6 i Frogn kommune i Akershus, en snau kilometer syd for Nordbytunnelen. Tunnelen er 923 meter lang, og betjener bare sydgående retning med to felt på E6, nordgående trafikk passerer i vegskjæring over kollen som tunnelen går igjennom.
Einar Kaland
Den musikkutdannede Kaland spilte fiolin og fagott, men er mest kjent for Einar Kaland musikkforlag og orgelfabrikk som han etablerte i 1897. Han begynte å produsere trøorgler i 1909, og firmaet produserte i alt ca. 1500 instrumenter fram til 1925. I tillegg forhandlet han flygler og pianoer.
Brigitte
Eksterne lenker
Brigitte
Fagerblåvannymfe
Utseende
Tegningene i svart på kroppen kan variere ganske mye, men forbrystet (prothorax) form og farge kan brukes som sikker bestemmelse av arten.
Svedmyra
Det finnes også en tunnelbanestasjon med navnet Svedmyra, men den ligger i bydelen Stureby.
Steingrim Wolland
Steingrim Wolland var juridisk rådgiver i Norsk Redaktørforening fra 1987 til 1991. I denne perioden knyttet han også nært samarbeid med organisasjonen Article 19 i England. Menneskerettighetsorganisasjonen har sitt navn fra FNs menneskerettighetserklæring artikkel 19, som sier: «Everyone has the right to freedom of opinion and expression; the right includes freedom to hold opinions without interference and to seek, receive and impart information and ideas through any media regardless of frontiers».
Norges Kommunistiske Ungdomsforbund
Norges Kommunistiske Ungdomsforbund er et uavhengig kommunistisk ungdomsforbund som fra stiftelsen i 1903 til 1923 var ungdomsorganisasjonen til Det norske Arbeiderparti, da først under navnet Norges socialdemokratiske Ungdomsforbund, før det i 1921 ble til NKU fram til splittelsen i Arbeiderpartiet i 1923. Fra 1923 til 2006, med unntak av en periode etter 1967, var NKU ungdomsorganisasjonen til Norges Kommunistiske Parti.
1903–1940
Ved partisplittelsene fulgte dermed NKU nærmest fulltallig med det nystiftede Norges Kommunistiske Parti (NKP) videre i Komintern, og ble partiets ungdomsorganisasjon selv om NKU opprettholdt sin organisatoriske uavhengige stilling. Så stor oppslutning var det i ungdomsforbundet om denne linjen at det ikke kom til noen splitting i forbundet, og Arbeiderpartiet ble nødt til å starte helt fra grunnen av for å bygge opp en egen ungdomsorganisasjon som ble hetende Venstrekommunistisk Ungdomsfylking (VKU), i dag Arbeidernes ungdomsfylking (AUF). Et navn som understreket Tranmæls retorikk om at bruddet med Komintern ikke var et oppgjør med den kommunistiske ideologi men et forsøk på å dreie Komintern i retning venstre gjennom press utenfra.
Kampen mot fascismen
Fascismens fremvekst i Europa, først og fremst i Italia og Tyskland, ble i arbeiderbevegelsen ansett som en viktigere trussel enn den som kom fra det borgerlige klassesamfunnet. Dette gjorde at NKU anså at det ble nødvendig å la kritikken mot sosialdemokratiet forstumme til fordel for en forsoningspolitikk, med formål å sveise arbeiderbevegelsen sammen i kampen mot fascismen.
Folkefrontpolitikken ble Kominterns generallinje helt fram til ikke-angrepsavtalen mellom Sovjetunionen og Tyskland høsten 1939. Dette til tross for at bestrebelsene på å danne en bred front mot fascismen ikke fikk særlig oppslutning blant de som kommunistpartiene henvendte seg mot. Allerede i mars 1933 hadde NKP henvendt seg til sentralstyret i DNA med forslag om forhandlinger for et «kampfellesskap mot fascismen og de kapitalistiske framstøt». Fra DNA-ledelsen ble det svart at forhandlinger bare var av interesse dersom NKP godtok at de skulle sikte mot en organisatorisk samling i ett arbeiderparti.
Moskva-prosessene
Mot slutten av 30 årene var det tre viktige hendelser som satte den kommunistiske bevegelsen i Norge på prøvelser. Moskva-prosessene ble først for alvor kjent i Norge etter interneringen av Trotskij i 1936. Det dreide seg om tre omfattende rettssaker hvor dommene falt i årene 1936–38. De første kom i august 1936, da 16 gamle revolusjonsledere med Sinovjev og Kamenev i spissen ble dømt til døden. I januar 1937 fikk de følge av 17 andre ledere, blant annet Karl Radek og Jurij Pjatakov, og i mars 1938 fulgte den tredje saken mot de 21, deriblant Nikolaj Bukharin.
Dertil kom Sovjetunionens angrep på Finland høsten 1939 som definitivt snudde DNA og LOs holdning til sosialismen i øst. Foranledningen var at Finland nektet å undertegne en ikke-angrepspakt som ble tilbudt fra Sovjetunionen, og avslo å avstå militært viktige områder rundt Leningrad og grensen mot Norge. Til gjengjeld skulle Finland få et større område av Øst-Karelen.
1967–2008
Etter en lengre periode med vanskelige samarbeidsforhold forsøkte NKP på i 2000-årene å overta NKUs navn og logo for å bygge opp en ny ungdomsorganisasjon. NKU som var mot dette, tok ut søksmål mot NKP og vant frem. Oslo tingrett slo i 2008 fast at NKP var uberettiget til å bruke ungdomsorganisasjonens navn og logo i strid med NKUs vilje.
Piero Gros
Han vant gull i slalåm i OL 1976 i Innsbruck. I VM 1974 i St. Moritz fikk han bronse i slalåm, og fire år senere, i VM 1978 i Garmisch-Partenkirchen ble det sølv i samme disiplin.
Bjørn Bang Andersen
I 1966 ble han tildelt kongepokalen etter 18,15 meter og norsk rekord.
Biografi: To kulestøtere fra Finnmark
I 2019 skrev forfatter Thor Gotaas den doble biografien om Bjørn Bang Andersen og Harald Lorentzen, To kulestøtere fra Finnmark.
Waal
Waal er det største sideløpet til elven Rhinen. Elven renner gjennom sentrale deler av Nederland over en strekning på 82 kilometer. Ved Nijmegen er den knyttet til Maas via kanalen Maas-Waalkanaal. Ved Woudrichem møter den Afgedamde Maas (som tidligere var en del av Maas inntil kanalen Bergsche Maas ble gravd ut i 1904 og omdirigerte mesteparten av vannet herfra) og danner derfra elven Boven-Merwede. Dette er hovedfartsåren mellom Rotterdam havn og Tyskland. Nijmegen, Tiel, Zaltbommel og Gorinchem er betydningsfulle byer med direkte tilgang til elven. Waal fører 65% av den totale vannmengden i Rhinen.
Broer
Jernbanebroer går over elven mellom Nijmegen og Nijmegen Lent, og mellom Zaltbommel og Geldermalsen
Lihue
Tyske protestanter bygde en kirke på stedet i 1883.
Selkvinnen
Handling
De danske fogdene regjerer Færøyene med myndig hånd. I Torshavn residerer fogden Hammershaimb, som i sin embedsmannsvirksomhet er hard og utilnærmelig, men som familiefar omsorgsfull og kjærlig. Datteren Inger forsøker han å adspre i kjedsommeligheten ved å la henne reise til sitt nye landsted, Skardir, mens han selv grubler over sine administrative problemer. Først og fremst er det det kongelige handelsmonopol som med sine hardhendte metoder er kilde til misnøye, og opinionen mot monopolet blir stadig sterkere. Færingene er klar over at denne institusjonen utarmer dem, og som leder for denne opinionsreisningen står Paul Nolsøe, med den rike bonden Hannes Klasor ved sin side.
Om filmen
Selkvinnen regnes i dag som en legendarisk norsk filmkalkun. Den fikk svært dårlige anmeldelser etter premieren, noe som førte til at den ble klippet på nytt og forsøkt re-lansert. Mest kjent er den som «den første og eneste norske film som har gått nedenom med offisiell attest for slett kvalitet».
Provisjon
Provision (av latin provisio: omtanke eller providere: sørge for, forsyne, utruste) er et vederlag ved forskjellige typer forretning, oftest prosentvis godtgjøring som en mellommann får for å formidle og slutte en handel. Beregnes ofte som prosentandel av oppdragets omfang til megleren ved f.eks eiendomshandel og annet kommisjonssalg. Også resultatavhengig del av lønnen til selgere beregnet som en prosentandel av salget. Ved aksjehandel betegnes ofte provisjonen kurtasje.
Den islamske staten Irak og Levanten
Organisasjonen ble lenge regnet som en del av det internasjonale Al-Qaida-nettverket, men skilte i 2013 lag med den sentrale ledelsen.
ISILs opprinnelse
Al-Qaida i Irak ble startet av Abu Musab al-Zarqawi, som var fra Jordan. Ifølge en rapport fra den amerikanske regjeringen i 2006 var Al-Qaida i Irak oftest knyttet til utenlandske terroristceller som bare opererte i Irak, og angrep både internasjonale styrker og sivile irakiske statsborgere. Ifølge rapporten var de fleste av de operative lederne i gruppen ikke irakere. Samme år ble al-Zarqawi drept av amerikanske styrker, og i tiden etter dette «fusjonerte» Al-Qaida i Irak med en rekke andre organisasjoner inn i ISIL (se neste avsnitt).
ISILs sterke vekst kom i stor grad som en konsekvens av den sekteriske politikken som hadde blitt ført av Iraks sjia-muslimske statsminister, Nouri al-Maliki. Den sunni-irakiske minoriteten opplevde stadige trakasseringer og marginalisering etter at han kom til makten i 2006, og dette økte kraftig etter at amerikanerne trakk seg ut av landet i slutten av 2011.
Religiøse forestillinger
ISIL er på flere måter en dommedagssekt. De bygger på en profeti, der de nå kjemper de siste kampene mot ikke-troende før apokalypsen. Profetien sier at Antikrist vil slå ned deres hærer til de bare er 5,000 soldater igjen ved Jerusalem. De skal så slå Roms hærer ved den syriske byen Dabiq. Når slaget er over vil kalifen spre islam til hele verden. Tilbakeslag vil derfor være forutbestemt. For hver fiende som dør vil de være nærmere målet. Alt blir tolket som tegn på at endetiden er forestående, og martyrdøden vil gi evig frelse.
Ledelse
ISILs ledere har vært:
Syria
IS-lederen Abu Ibrahim al-Hashimi al-Qurayshi ble drept i et amerikansk angrep natt til 3. februar 2022.